ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660027449

ขอให้แก้ไขปัญหากลิ่นเหม็นรบกวนและเสียงดังรบกวน บริเวณ บ้าน (ไม่ทราบบ้านเลขที่) ซอยบางพรม 11 (ซอยสวาท) ถนนพรานนก - พุทธมณฑลสาย 4 เขตตลิ่งชัน กรุงเทพมหานคร จุดสังเกต หน้าซอยดังกล่าวจะมี บริษัท วินโด้ เซ็นเตอร์ (ประเทศไทย) จำกัด และบริษัทกาแฟชาวดอย (จากการตรวจสอบข้อมูลเป็นร้านกาแฟชาวดอย) เมื่อเข้าซอยดังกล่าวเป็นระยะทางประมาณ 500 เมตร จะพบบ้านหลังดังกล่าวอยู่ด้านขวา เป็นบ้านเดี่ยว ลักษณะเป็นปูนผสมไม้ จำนวน 2 ชั้น ผู้ร้องแจ้งว่าไม่มีการติดตั้งป้ายบ้านเลขที่ ลักษณะพื้นที่ดังกล่าวจะเป็นทางสามแพ่ง  ซึ่งบ้านหลังดังกล่าวมีการประกอบกิจการ เปิดเป็นร้านจำหน่ายไก่สดแช่แข็ง เจ้าของบ้านและเจ้าของกิจการเป็นบุคคลเพศชาย (ทราบชื่อ) อายุประมาณ 45 ปี ส่วนสูงประมาณ 160 เซนติเมตร รูปร่างสมส่วน ผิวสีขาว (เป็นชาวมุสลิม) ผู้ร้องแจ้งว่าบริเวณด้านข้างบ้านหลังดังกล่าว ทำการก่อสร้างห้องเย็นกักเก็บสินค้าไก่แช่แข็งเพื่อจำหน่าย จึงทำให้มีกลิ่นเหม็นรบกวนทั่วซอยดังกล่าวเป็นอย่างมาก โดยเฉพาะขณะเปิดประตูของห้องเย็นดังกล่าว อีกทั้งยังนำขยะมาวางไว้หน้าบ้านและถังขยะส่งกลิ่นเหม็นเป็นอย่างมากและมีหนูในพื้นที่ และบุคคลดังกล่าวมีการประกอบกิจการที่พักอาศัย โดยมีบ้านเช่าอีก 2 หลังที่อยู่ด้านข้างถัดจากบ้านหลังดังกล่าว บ้านเลขที่ ..... (บ้านเลขที่ใกล้เคียงซึ่งเป็นบ้านเช่าของบุคคลดังกล่าว) ปล่อยให้บุคคลภายนอกเช่าร่วมด้วย อีกทั้งบริเวณด้านหลังบ้านจะมีห้องพักจำนวน 5-6 ห้อง เป็นบ้านปูน เปิดให้บุคคลภายนอกเช่า ผู้ร้องทราบมาว่าผู้พักอาศัยเป็นชาวพม่า (แรงงานต่างด้าว) ทำการส่งเสียงดังรบกวน โดยการ เปิด-ปิดประตู เพื่อขับขี่รถจักรยานยนต์ เข้า-ออก จากพื้นที่บ้านหลังดังกล่าว  ในยามวิกาล ตลอด 24 ชั่วโมง รวมถึงเจ้าของบ้านทำการเปิดประตูเวลาประมาณ 01.00-03.00 น. เพื่อเดินทางออกไปรับไก่สดมาจำหน่ายและนำของออกไปไว้ในตลาด และจะเข้าบ้านอีกครั้งเวลาประมาณ 07.00 น. และในช่วงกลางคืนมีการพูดคุยส่งเสียงดัง ในช่วงเวลาประมาณ 21.00-23.00 น. เป็นประจำทุกวัน ผู้ร้องทราบมาว่าเคยมีประชาชนที่อาศัยอยู่บริเวณดังกล่าวที่ได้รับผลกระทบดังกล่าวเคยแจ้งเรื่องเมื่อประมาณ 10 ปีที่แล้ว และมีข้อพิพาทส่วนบุคคลทำให้ขึ้นศาล จนประชาชนคนดังกล่าวที่ทำการแจ้งเรื่องได้เสียชีวิตไปแล้ว แต่บ้านหลังดังกล่าวก็ยังประกอบกิจการอยู่เช่นเดิม ไม่มีการแก้ไขปัญหาแต่อย่างใด ส่งผลให้ผู้ร้องและประชาชนในพื้นที่จำนวน 10 ครัวเรือน ได้รับความเดือดร้อน ผู้ร้องประสบปัญหามาเป็นระยะเวลาประมาณ 10 ปีแล้ว เบื้องต้นผู้ร้องเคยแจ้งเรื่องไปยังกรมอนามัย แต่ก็ไม่มีการดำเนินการแต่อย่างใด จึงประสงค์ให้หน่วยงานที่เกี่ยวข้องแก้ไขปัญหากลิ่นเหม็นรบกวนจากห้องเย็นกักเก็บสินค้าไก่แช่แข็งเพื่อจำหน่ายและถังขยะที่ส่งกลิ่นเหม็นรบกวน และเสียงดังรบกวน ให้แก่ผู้ร้องและประชาชนต่อไป ประกอบกับผู้ร้องทราบมาว่าด้านข้างบ้านหลังดังกล่าวเป็นพื้นที่ดินสาธารณะ ลักษณะเป็นพื้นที่แนวยาว แต่บุคคลดังกล่าวนำต้นไม้มาปลูกในพื้นที่ดินสาธารณะและทำการครอบครองพื้นที่ดังกล่าวเป็นของตน โดยที่ดินดังกล่าวก็ถูกใช้เป็นทางเข้า-ออกสำหรับลูกค้าที่มาพักอาศัยเช่นกัน ผู้ร้องพบเห็นมาเป็นระยะเวลาประมาณ 10 ปีแล้ว จึงประสงค์ให้หน่วยงานที่เกี่ยวข้องทำการตรวจสอบพื้นที่ดินสาธารณะดังกล่าวร่วมด้วย

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata